पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वायरस संक्रमण के तेजी से बढ़ रहे खतरे को देखते हुए सरकार ने जहाँ समय पर पंचायत चुनाव कराने के मूड में नही दिख रही है। वही भावी प्रत्याशियों की चहलकदमी बिल्कुल ही थम गई है। नियमानुसार इसी वर्ष जून माह में पंचायत प्रतिनिधियों का कार्यकाल पूरा हो रहा है। जिसे लेकर जून माह में चुनाव हो जाना चाहिए था। लेकिन कोरोना महामारी को देखते हुए सरकार ने अभी कोई अंतिम निर्णय नही लिया है। सरकार की मंशा को भांपते हुए त्रिस्तरीय पंचायत चुनाव मैदान में उतरने की तैयारी में लगे भावी प्रत्याशियों की चहलकदमी थम गई है। वर्ष 2020 समाप्त होते ही तथा 2021 शुरू होते ही भावी प्रत्याशियों की जनसम्पर्क तथा ग्रामीणों के बीच चुनावी चर्चा तेज हो गयी थी। गांव के चौक चौराहों से लेकर बाजारों की दुकानों में अधिकांशतः समय चुनावी तिकड़म मतदाताओं के खुशामद में ही लग जा रहा था। लेकिन अचानक कोरोना वायरस संक्रमण का दुष्प्रभाव ने भावी प्रत्याशियों के किये कराए पर पानी फेर दिया। संक्रमण समाप्त होने के बाद एक बार फिर से नए शीरे से मतदाताओं की रिझाने की तैयारी करनी पड़ेगी। तरारी के तीनों जिलापार्षद जितेंद्र यादव, शैलेन्द्र कुमार, ऊपेंद्र यादव तथा पूर्व जिलापार्षद लालबिहारी यादव, राजद प्रखंड अध्यक्ष लालबाबू यादव, भकुरा पूर्व मुखिया राम ईश्वर यादव ने कहा कि समय पर चुनाव हो जाना चाहिए था। चुनाव नही होने से कई विकास के काम बाधित होते हैं। अधिकारियों की मनमानी चलती है। वही कोरोना पर कहा कि सरकार को लॉक डाउन दस दिन पहले ही लगा देना चाहिए था। अगर पहले लॉक डाउन लगा होता तो शायद संक्रमण की संख्या की तादाद कुछ कम होती। साथ ही लोगों से कोविड-19 का टीका लगाने का आग्रह किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn